Barak Obama, nga lagjet e varfëra, në kandidat për president
Beteja politike deri në momentin kur fitoi ndaj rivales Hillari Klinton ishte e ashpër
Barak Obama u lind në Havai në vitin 1961. Ai është bir i një babai nga Kenia dhe i një nëne amerikane nga Kansasi. Ai ka kaloi një pjesë të fëmijërisë të tij në Indonezi dhe më pas studioi në Universiteti e Kolumbias dhe Fakultetin e së Drejtës të Harvardit. Motra e tij, Maya Soetoro-Ng thotë se përvoja e jetës së Obamës e bën kandidaturën e tij “një shans të madh” për Amerikën. Karriera politike e zotit Obama mori formë pjesërisht nga vitet e tij të aktivizmit në komunitete në lagjet e vjetra të Çikagos dhe si anëtar i Senatit të Shtetit Ilinoi. Ai u zgjodh në Senatin amerikan në vitin 2004, i njëjti vit kur ai mbajti fjalimin kryesor në Kuvendin Kombëtar Demokrat. Ai fjalim e vuri Senatorin Obama në qendër të vëmendjes në arenën kombëtare. Frank Mankiewicz ishte sekretar i shtypit dhe këshilltar i Senatorit Robert F. Kenedyi. Ai thotë se Obama ka intelektin dhe imagjinatën e duhur për të qenë një udhëheqës efektiv. Përkrahësit e Senatorit Obama e vlerësojnë atë pasi i bën për vete votuesit amerikanët, duke i kuptuar shpresat dhe idealet e tyre. Një moment i tillë ishte ai pas konferencave të Partisë Demokrate në Ioua në Janar. Senatori Obama është kritikuar shpesh, përfshirë për pohimin se do të takohej me Presidentin iranian Mahmoud Ahmadinejad pa kushte. Ai është përballur gjithashtu me probleme lidhur me kishën e tij në Çikago. Ish-prifti i tij, Jeremiah Rajt kishte bërë komente të ashpra për të bardhët dhe racën në Amerikë. Zoti Obama i dënoi këto komente dhe pastaj u largua nga kisha. Frank Mankuic thotë se sfida më e madhe e zotit Obama mund të jetë që të tërheqë amerikanët e klasës punëtore. Fundi i sezonit të zgjedhjeve paraprake demokrate solli lajme të mira për senatorin Obama. Një anketë e fundit tregon se zoti Obama do të fitonte ndaj Senatorit republikan Xhon Mekein, me një diferencë 47 me 44 për qind.//lk